**10.6.2021**



**MasterChef 5**

**Η Μαργαρίτα Νικολαΐδη είναι η μεγάλη νικήτρια!**

**Το ήθελε, το είπε, το πέτυχε!**

Η **Μαργαρίτα Νικολαΐδη** έγραψε ιστορία ως η **1η Ελληνίδα MasterChef** και **νικήτρια** του **επάθλου** των **50.000 ευρώ!**

Ο μεγάλος τελικός του **MasterChef 5** πραγματοποιήθηκε χθες (**Τετάρτη 9/6**) με την 27χρονη **Μαργαρίτα Νικολαΐδη,** το χαμογελαστό κορίτσι, το απόλυτο φαβορί, από την αρχή του διαγωνισμού, στις καρδιές των συνυποψηφίων της αλλά και του τηλεοπτικού κοινού,να αναδεικνύεται νικήτρια, μετά από έναν συναρπαστικό μαγειρικό μαραθώνιο πέντε δοκιμασιών!

Η κουζίνα του **MasterChef 5** υποδέχτηκε για τελευταία φορά όλους τους υποψήφιους και τους συγγενείς των δύο φιναλίστ, που ήταν εκεί για να τους στηρίξουν.   Μαζί με τους τρεις chef κριτές **Σωτήρη Κοντιζά**, **Πάνο Ιωαννίδη** και **Λεωνίδα Κουτσόπουλο**, οι οποίοι για μία ακόμη χρονιά, βρέθηκαν «απέναντι» αλλά και «δίπλα» στους παίκτες, κρίνοντας αντικειμενικά και δίκαια τις προσπάθειες, τις γνώσεις και τις τεχνικές τους, υποδέχθηκαν τους δύο φιναλίστ, **Μαργαρίτα** και **Διονύση**, με θερμό χειροκρότημα για να περάσουν στη συνέχεια στην πέμπτη και πιο απαιτητική δοκιμασία του φετινού **MasterChef.** Στην προετοιμασία τριών πιάτων αντιγραφής, υψηλού γαστρονομικού επιπέδου, από τον πολυβραβευμένο guest chef **Jason Atherton,** μέσα σε τρεις ώρες και τριάντα λεπτά!

Λίγο πριν ξεκινήσει η διαγωνιστική διαδικασία, ο **Λεωνίδας Κουτσόπουλος** χαλάρωσε την ατμόσφαιρα σχολιάζοντας την ξεχωριστή ενδυματολογική επιλογή του Παύλου λέγοντας “Παύλο μου, έφυγες βιαστικά;” και όλοι ξέσπασαν σε γέλια.  Από τα χιουμοριστικά του βέλη, δεν ξέφυγε ούτε ο Αλέξανδρος Συνοδινός λέγοντας του χαρακτηριστικά “Αλέξανδρε, Β΄Αθηνών κατεβαίνεις;”

Η παρουσίαση των τριών πιάτων και οι ιδιαιτερότητες στην παρασκευή τους, ενθουσίασαν αλλά και άγχωσαν τους δύο φιναλίστ, με τη **Μαργαρίτα** να δηλώνει "Σήμερα η αποτυχία δεν χωράει”.  Πριν πάρουν τις θέσεις τους στην κουζίνα για την τελική μονομαχία του **MasterChef 5,** ο chef **Jason Atherton** ενθάρρυνε τη **Μαργαρίτα** και τον **Διονύση,** δίνοντας τους τη δική του συμβουλή :“Οι επόμενες ώρες θα αλλάξουν τη ζωή ενός από εσάς. Πολεμήστε σε κάθε εκατοστό της κουζίνας. Και όταν τα πράγματα πάνε στραβά, που αναπόφευκτα θα συμβεί, μην τα χάσετε. Αυτός είναι ένας τίτλος, που αξίζει να παλέψετε. Μπείτε στην κουζίνα και παλέψτε για τη ζωή σας. Κάντε με περήφανο”.

Με μια αγκαλιά και χαμόγελο ξεκίνησαν τη μαγειρική τους μάχη η **Μαργαρίτα** και ο **Διονύσης** και με μια αγκαλιά αλλά με βουρκωμένα μάτια, ολοκλήρωσαν την τιτάνια προσπάθειά τους μετά από τρεις ώρες και τριάντα λεπτά αγωνίας και έντασης για τους ίδιους αλλά και για τους αγαπημένους τους, που παρακολουθούσαν με κομμένη την ανάσα!

Κατά τη διάρκεια της δοκιμής των πιάτων, η **Μαργαρίτα** και ο **Διονύσης** είχαν την ευκαιρία να χαλαρώσουν, να θυμηθούν την πορεία τους στο διαγωνισμό, τους πρώην συμπαίκτες τους, τις καλές αλλά και τις δύσκολες στιγμές τους και να κάνουν όνειρα για το μέλλον, με αστεία και γέλια.

Η ανακοίνωση του αποτελέσματος έγινε σε ζωντανή μετάδοση, λίγο μετά τις 23:30 με τον **Λεωνίδα Κουτσόπουλο** να υποδέχεται το τηλεοπτικό κοινό και να ευχαριστεί όλους τους υποψήφιους για ένα ακόμα ωραίο μαγειρικό ταξίδι στην κουζίνα του **MasterChef 5**.

Ο **Πάνος Ιωαννίδης,** όπως και την προηγούμενη χρονιά, άνοιξε το σφραγισμένο κουτί με τους φακέλους που περιέχουν τις βαθμολογίες των φιναλίστ από τις τέσσερις δοκιμασίες, καθώς η βαθμολογία της 1ης δοκιμασίας ήταν ήδη γνωστή και η **Μαργαρίτα** είχε το προβάδισμα με 8 βαθμούς έναντι του **Διονύση**, που είχε 7 βαθμούς.

Ο **Σωτήρης Κοντιζάς** ανακοίνωσε τη βαθμολογία της 2ης δοκιμασίας με τη Μαργαρίτα να λαμβάνει 8 βαθμούς και τον Διονύση 7.

Ο  **Λεωνίδας Κουτσόπουλος** πήρε τη σκυτάλη και ανακοίνωσε τη βαθμολογία της 3ης δοκιμασίας  με τη **Μαργαρίτα** να λαμβάνει 7 βαθμούς και **τον Διονύση** 8, στην πρώτη δοκιμασία που είχε υψηλότερη βαθμολογία από τη **Μαργαρίτα**.

Τη βαθμολογία της 4ης δοκιμασίας ανακοίνωσε ο **Πάνος Ιωαννίδης**, όπου και οι δύο φιναλίστ έλαβαν από 7 βαθμούς.

Πριν την ανακοίνωση της καθοριστικής βαθμολογίας της 5ης δοκιμασίας από τον **Σωτήρη Κοντιζά**, η **Μαργαρίτα** προηγείται με 1 βαθμό από τον **Διονύση** και η βραδιά εξελίσσεται σε ντέρμπι!

Η **Μαργαρίτα** λαμβάνει 8 βαθμούς και με **38 βαθμούς** συνολικά έναντι του **Διονύση**, που συγκεντρώνει 36, ανακηρύσσεται **νικήτρια** και η **πρώτη Ελληνίδα MasterChef** είναι πια γεγονός!

Η **Μαργαρίτα** δακρυσμένη δεν μπορούσε να το πιστέψει και ο **Διονύσης** ήταν ο πρώτος που την αγκάλιασε, με τον αγαπημένο της Χρήστο και τη μητέρα της Σοφία να ακολουθούν!

Ο **Πάνος Ιωαννίδης** έδωσε το τρόπαιο στην άξια **νικήτρια** και του **επάθλου των 50.000 ευρώ**, **Μαργαρίτα**, η οποία δεν μπορούσε να συνειδητοποιήσει ακόμα τι έχει συμβεί “Είναι λες και ζω ένα όνειρο, που το είχα ονειρευτεί και ξυπνάω σιγά – σιγά τώρα, δεν το πιστεύω” ήταν τα πρώτα της λόγια ως νικήτρια του **MasterChef 5**! Συγκινημένη τους ευχαρίστησε όλους και μαζί με τους κριτές έδωσε το “μπράβο” της στον Διονύση για την προσπάθειά του.

Αμήχανη ρώτησε τους κριτές “Τι κάνουμε τώρα;” με τον **Σωτήρη Κοντιζά** να της απαντά “Τι κάνουμε τώρα; Τώρα χορό!”.

Κλείνοντας τη βραδιά και αποχαιρετώντας το **MasterChef 5**, ο **Σωτήρης Κοντιζάς**  ανανέωσε το ραντεβού με τους τηλεθεατές: «Έρχεται **MasterChef 6,** κάθε χρόνο θα είμαστε καλύτεροι όσο εσείς είστε εκεί και μας δείχνετε την αγάπη σας, εμείς θα είμαστε εδώ, καλύτεροι, πιο δυνατοί με καινούριες δοκιμασίες!»

Δείτε εδώ το τρέιλερ συμμετοχών για τον 6ο κύκλο MasterChef**: <https://youtu.be/XRjRfKvDJRc>**

**Στοιχεία Τηλεθέασης**

Ο **τελικός** του **MasterChef 5** ήρθε **πρώτος στη ζώνη του** στο δυναμικό κοινό **18-54** με **μερίδιο 45,6%,** ενώ παρακολουθήσαν για έστω ένα λεπτό περίπου **3.500.000 εκατομμύρια άτομα** (κάλυψη/σύνολο κοινού).

Σε τέταρτα ξεπέρασε ακόμα και το **50%** στο δυναμικό κοινό **18-54** (24:00:00 - 24:14:59  **55,6%**,24:15:00-24:29:59  **52,4%**, 24:30:00-24:44:59   **54,9%**)  και ο χθεσινός τελικός του **MasterChef** σημείωσε το υψηλότερο ποσοστό τηλεθέασης σε σύγκριση με τους προηγούμενους.

**Social Media**

Στα social media το hashtag **#MasterChefGR** ήταν **#1 trending** από την έναρξη του τελικού και καθ’ όλη τη διάρκεια της βραδιάς μέχρι τις πρώτες πρωινές ώρες!

Το κοινό στα Social Media είδε τα posts του τελικού πάνω από **3.5 εκατομμύρια φορές (3.571.381 impressions)** και διέδρασαν μαζί μας **545.699 φορές**!

**359.354** ήταν συνολικά οι fans των σελίδων, 👍 big “thumbs up” σε όλους για το virality!

Παραγωγός: **Νίκος Χριστοφόρου**

Σκηνοθεσία: **Κώστας Τριπύλας**

Executive Producer: **Σάββας Βέλλας**

Διεύθυνση Φωτογραφίας: **Γιώργος Μιχελής**

Project Manager: **Θανάσης Μητρέλιας**

Αρχισυνταξία: **Νίκος Κακαρίκας**

Οργάνωση Παραγωγής: **Βασίλης Γεωργιάδης**

Εκτέλεση παραγωγής: **Green Pixel Productions**

**MasterChef on Social Media**

[https://www.facebook.com/MasterChefGR/](https://eur03.safelinks.protection.outlook.com/?url=https%3A%2F%2Fwww.facebook.com%2FMasterChefGR%2F&data=04%7C01%7Ciandreou%40star.gr%7Caf72d6b9ca904436e22708d92bfe9b11%7Cfa800d6a594c4dba9007216d703d7854%7C1%7C0%7C637589194782532008%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=OIJED%2BkputnweUa%2Ff0lEwcLgHEAJV1uryVtMj4swKww%3D&reserved=0)

[https://twitter.com/masterchefgr](https://eur03.safelinks.protection.outlook.com/?url=https%3A%2F%2Ftwitter.com%2Fmasterchefgr&data=04%7C01%7Ciandreou%40star.gr%7Caf72d6b9ca904436e22708d92bfe9b11%7Cfa800d6a594c4dba9007216d703d7854%7C1%7C0%7C637589194782541951%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=iykhGNlvQLzOlXM13iJbK8eq1Bif1pLD8rlsnPSBhfs%3D&reserved=0)

[https://www.instagram.com/masterchefgr/](https://eur03.safelinks.protection.outlook.com/?url=https%3A%2F%2Fwww.instagram.com%2Fmasterchefgr%2F&data=04%7C01%7Ciandreou%40star.gr%7Caf72d6b9ca904436e22708d92bfe9b11%7Cfa800d6a594c4dba9007216d703d7854%7C1%7C0%7C637589194782541951%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=SQvgL4db5r5iqc%2FY4pmWt2sM%2BF%2Fl40ELXHKT2NnT%2Bjk%3D&reserved=0)

[https://www.tiktok.com/@masterchefgr](https://eur03.safelinks.protection.outlook.com/?url=https%3A%2F%2Fwww.tiktok.com%2F%40masterchefgr&data=04%7C01%7Ciandreou%40star.gr%7Caf72d6b9ca904436e22708d92bfe9b11%7Cfa800d6a594c4dba9007216d703d7854%7C1%7C0%7C637589194782551910%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=vKYm%2FsidKDHlc2kF0JAcb5%2BWKcahHhTkyZAFpQQbP3Q%3D&reserved=0)

**#MasterChefGR**

[**https://www.star.gr/tv/psychagogia/masterchef/**](https://eur03.safelinks.protection.outlook.com/?url=https%3A%2F%2Fwww.star.gr%2Ftv%2Fpsychagogia%2Fmasterchef%2F&data=04%7C01%7Ciandreou%40star.gr%7Caf72d6b9ca904436e22708d92bfe9b11%7Cfa800d6a594c4dba9007216d703d7854%7C1%7C0%7C637589194782551910%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=jt7%2BYKRS6KNtSQDQnY7H46F93RNQ0aiOeEujik39TYM%3D&reserved=0)

[**https://www.star.gr/tv/press-room/**](https://eur03.safelinks.protection.outlook.com/?url=https%3A%2F%2Fwww.star.gr%2Ftv%2Fpress-room%2F&data=04%7C01%7Ciandreou%40star.gr%7Caf72d6b9ca904436e22708d92bfe9b11%7Cfa800d6a594c4dba9007216d703d7854%7C1%7C0%7C637589194782561876%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=OG3FbHsrWdUzbWmSx2PjZPcr%2FTnk%2FcjtqjzGKVnQwB0%3D&reserved=0)

                                                    Ευχαριστούμε πολύ

                                                                Γραφείο Τύπου & Επικοινωνίας